OpenLLM-France/wikimedia huggingface dataset:
# Medford Lakes

Medford Lakes és una població dels Estats Units a l'estat de Nova Jersey. Segons el cens del 2006 tenia 4.161 habitants.

## Demografia

Segons el cens del 2000, Medford Lakes tenia 4.173 habitants, 1.527 habitatges, i 1.238 famílies. La densitat de població era de 1.342,7 habitants/km².
Dels 1.527 habitatges en un 36,3% hi vivien nens de menys de 18 anys, en un 70,8% hi vivien parelles casades, en un 7,6% dones solteres, i en un 18,9% no eren unitats familiars. En el 15,1% dels habitatges hi vivien persones soles el 6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,73 i el nombre mitjà de persones que vivien en cada família era de 3,04.
Per edats la població es repartia de la següent manera: un 25,6% tenia menys de 18 anys, un 5% entre 18 i 24, un 27,8% entre 25 i 44, un 29,2% de 45 a 60 i un 12,4% 65 anys o més.
L'edat mediana era de 40 anys. Per cada 100 dones de 18 o més anys hi havia 92,4 homes.
La renda mediana per habitatge era de 77.536 $ i la renda mediana per família de 83.695 $. Els homes tenien una renda mediana de 58.854 $ mentre que les dones 36.831 $. La renda per capita de la població era de 31.382 $. Aproximadament l'1,1% de les famílies i el 2,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Medford Lakes». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Medford Lakes». American Fact Finder. Oficina del Cens dels Estats Units, 12-01-2010.
# Jorés Medvédev

Jorés Medvédev (rus: Жорес Александрович Медведев) (Tbilisi, 14 de novembre de 1925 - Londres, 15 de novembre de 2018) va ser un biòleg i dissident polític soviètic. Fou germà bessó de l'historiador i també dissident Roi Medvédev. Els seus pares li posaren aquest nom en honor de Jean Jaurès.
Medvédev posava en dubte les tesis biològiques en voga a l'URSS sota la presidència de Bréjnev, sobretot el lissenkoisme, i fou acusat de contribuir a violar la realitat científica en profit del suport a una ideologia estalinista. El règim de Bréjnev decidí el seu internament en un hospital psiquiàtric desp´res d'haver-lo acusat de demència. El 29 de maig de 1970 Medvédev fou ingressat a l'hospital psiquiàtric de Kaluga oficialment per haver escrit alguns articles sobre les violacions dels drets de l'home a l'URSS, entre els quals alguns relatius a la protecció del caràcter privat de la correspondència. En els articles, Medvédev afirmava que els col·laboradors del KGB podien obrir qualsevol carta de qualsevol ciutadà de l'URSS.
L'any 1980 revelà l'accident nuclear de Kixtim, prop de Txeliàbinsk, que tingué lloc el setembre de 1957, una de les més greus de la història.
Morí el 15 de novembre de 2018 a Londres, un dia després del seu 93è aniversari, amb la seva família al costat.

## Referències

* ↑ «В Лондоне умер Жорес Медведев» (en rus). Novye Izvestia. [Consulta: 16 novembre 2018].
* ↑ «Ушёл из жизни Жорес Медведев» (en rus). IA Red Spring. [Consulta: 16 novembre 2018].
# Llacunes de Mas Duran

Les llacunes de mas Duran, o del Gurugú, pertanyen a la conca del Besòs i es localitzen al terme municipal de Montcada i Reixac, entre el barri del Mas Rampinyo d'aquesta població, i Ripollet. Es tracta d'una petita llacuna que ocupa una superfície de menys de mitja hectàrea i que té el seu origen en extraccions d'àrids. Es tracta d'un espai situat ben a prop de l'aiguabarreig del riu Ripoll amb el Besòs, fet que facilita l'aflorament d'aigua dels aqüífers superficials i la seva inundació permanent al llarg de l'any. En no rebre aportacions directes de l'aigua superficial dels rius esmentats, l'aigua de les llacunes té una qualitat molt acceptable. Pel que fa a la vegetació, les llacunes presenten un bon cinyell de vegetació helofítica, destacant especialment el canyís i la boga. Puntualment es localitzen taques de joncs i de canya.
La zona ha sofert durant anys una forta pressió ramadera suburbana que ha provocat processos erosius en diversos talussos i que ha dificultat el creixement d'una vegetació més arbustiva o forestal. Aquest fet, juntament amb l'actual proximitat dels nuclis urbans, limita l'ocupació de les llacunes per part de la fauna vertebrada. Únicament algunes espècies piscícoles introduïdes o els amfibis més ubiqüistes hi són presents. Pel que fa als impactes sobre l'espai, a part de l'esmentada pressió ramadera rebuda durant molt de temps, actualment destaca la forta pressió urbanística de la zona. A data de desembre de 2006 s'urbanitzaren els voltants de l'espai produint greus impactes sobre l'espai que, fins i tot, han fet desaparèixer una segona massa d'aigua existent no fa molt de temps. La construcció sobre l'espai d'un parc urbà, el parc de la Llacuna, tot i que segurament salvarà la superfície d'aigua, en reduirà notablement els valors ecològics.

## Referències

* 1 2 «Llacunes de Mas Duran». Fitxes descriptives de zones humides. Departament d'Agricultura, Ramaderia, Pesca, Alimentació i Medi Natural de la Generalitat de Catalunya (CC-BY-SA). [Consulta: 25 febrer 2014].
# Pseudobagrus ondon

Pseudobagrus ondon és una espècie de peix de la família dels bàgrids i de l'ordre dels siluriformes.

## Distribució geogràfica

Es troba a la Xina.

## Referències

* ↑ Bleeker P. 1859. Enumeratio specierum piscium hucusque in Archipelago indico observatarum, adjectis habitationibus citationibusque, ubi descriptiones earum recentiores reperiuntur, nec non speciebus Musei Bleekeriani Bengalensibus, Japonicis, Capensibus Tasmanicisque. Acta Soc. Sci. Indo-Neerl. v. 6. i-xxxvi + 1-276.
* ↑ BioLib (anglès)
* ↑ FishBase (anglès)

## Bibliografia

* Burgess, W.E. 1989. An atlas of freshwater and marine catfishes. A preliminary survey of the Siluriformes. T.F.H. Publications, Inc., Neptune City (Nova Jersey, Estats Units). 784 p.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Shaw, T.-H. 1930. Notes on some fishes from Ka-Shing and Shing-Tsong, Chekiang Province. Bulletin of the Fan Memorial Institute of Biology, Peiping v. 1: 109-121.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Sharon (Carolina del Sud)

Sharon és una població dels Estats Units a l'estat de Carolina del Sud. Segons el cens del 2000 tenia 421 habitants.

## Demografia

Segons el cens del 2000, Sharon tenia 421 habitants, 149 habitatges i 113 famílies. La densitat de població era de 127 habitants/km².
Dels 149 habitatges en un 35,6% hi vivien nens de menys de 18 anys, en un 63,8% hi vivien parelles casades, en un 9,4% dones solteres, i en un 23,5% no eren unitats familiars. En el 19,5% dels habitatges hi vivien persones soles el 10,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,83 i el nombre mitjà de persones que vivien en cada família era de 3,25.
Per edats la població es repartia de la següent manera: un 28,5% tenia menys de 18 anys, un 8,8% entre 18 i 24, un 27,1% entre 25 i 44, un 23,3% de 45 a 60 i un 12,4% 65 anys o més.
L'edat mediana era de 34 anys. Per cada 100 dones de 18 o més anys hi havia 92,9 homes.
La renda mediana per habitatge era de 35.250 $ i la renda mediana per família de 36.875 $. Els homes tenien una renda mediana de 26.071 $ mentre que les dones 21.250 $. La renda per capita de la població era de 13.798 $. Entorn del 7,3% de les famílies i el 8,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sharon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Sharon». American Fact Finder. Oficina del Cens dels Estats Units, 12-01-2010.
# Santa Coloma de Cabanes

Santa Coloma de Cabanes és l'església, antigament parroquial, de la localitat rossellonesa de Cabanes, pertanyent al terme comunal de Sant Genís de Fontanes a la Catalunya del Nord.
Havia estat una prepositura benedictina del monestir de Sant Andreu de Sureda.
Està situada una mica apartada a llevant del petit poble de Cabanes, aïllada en una zona boscosa i agrícola.
El temple, d'origen romànic, és d'una sola nau, orientada amb la capçalera cap a llevant. L'absis original, de planta quadrada, quedà mig absorbit per l'edifici annex, que conté restes d'una torre de defensa, de manera que el conjunt de la capçalera està bastant desfigurat. A la nau única s'afegiren en època moderna dues capelles laterals, una a cada banda.

## Bibliografia

* Becat, Joan; Ponsich, Pere; Gual, Raimon. «Sant Genís de Fontanes». A: El Rosselló i la Fenolleda. Barcelona: Fundació Enciclopèdia Catalana, 1985 (Gran Geografia Comarcal de Catalunya, 14). ISBN 84-85194-59-4.
* Carabasa, Lluïsa; Pladevall, Antoni. «Sant Genís de Fontanes». A: Guies Catalunya Romànica. El Rosselló. Barcelona: Editorial Pòrtic, 1993 (Guies de la Catalunya romànica). ISBN 84-7306-664-2.
* Gavín, Josep M. «Ros 272. Sant Genís de Fontanes». A: Capcir - Cerdanya - Conflent - Vallespir - Rosselló. Barcelona: Arxiu Gavín, 1978 (Inventari d'esglésies, 3**). ISBN 84-85180-13-5.
* Mallet, Géraldine. Églises romanes oubliées du Roussillon. Montpellier: Les Presses du Languedoc, 2003, p. 334. ISBN 978-2-8599-8244-7.
* Ponsich, Pere. «Sant Genís de Fontanes: Sant Genís de Fontanes». A: El Rosselló. Barcelona: Enciclopèdia Catalana, 1993 (Catalunya romànica, XIV). ISBN 84-7739-601-9.

## Referències

* ↑ «Santa Coloma de Cabanes en els ortofotomapes de l'IGN». Arxivat de l'original el 2016-07-01. [Consulta: 15 juny 2016].
# Joaquim Santana Silva Guimarães

Joaquim Santana Silva Guimarães (Lobito, 22 de març de 1936 - Freamunde, 24 d'abril de 1989) conegut simplement com a Santana, és un exfutbolista portuguès-angolès de la dècada de 1960.
Fou internacional amb la selecció de futbol de Portugal en cinc ocasions.
Pel que fa a clubs, destacà a SL Benfica.

## Referències

* ↑ Joaquim Santana Silva Guimarães a National-Football-Teams.com (anglès)
* ↑ «Santana (22/03/1936 – 24/04/1989)» (en portuguès). S.L. Benfica. [Consulta: 5 octubre 2010].
* ↑ Malheiro, João. Memorial Benfica 100 Glórias (en portuguès). Third. QuidNovi, juliol 2006, p. 127. ISBN 978-972-8998-26-4.
* ↑ Portugal stats at Eu-Football
* ↑ Perfil a foradejogo
# Francesc Galí i Duffour

Francesc Galí i Duffour (Barcelona, Barcelonès, 1918 - Sant Cugat del Vallès -segons altres fonts, Terrassa-, Vallès Occidental, 21 de gener de 2006) va ser un crític d'art i escriptor català.
Fill de Pau Galí i Guix i d'Assumpció Duffour i Comas, col·laborà amb ressenyes i crítiques als diaris Mundo Diario, La Estafeta Literaria, El Correo Catalán i també a Ràdio Estel. Al voltant dels anys 70 va obrir un taller de serigrafia al carrer Bailèn de Barcelona, on entrà en contacte amb nombrosos artistes del moment. A més, durant disset anys col·laborarà al programa Paraula i pensament de Ràdio 4. El 1978 es va incorporar al jurat de la 13a edició dels premis d'art Vila de Palamós. Des de l'any 1986 va col·laborar estretament amb la Sala Rusiñol on va ser l'autor de nou volums de la col·lecció 'Temporada…' El 1983 fundà i dirigí la revista Gal Art. Contribuí a la creació de l'Associació Catalana de Crítics d'Art, de la qual fou nomenat membre honorífic. Fou també membre de l'Associació Internacional de Crítics d'Art. Donà a l'ajuntament de Palamós la seva col·lecció privada de pintura i escultura, amb obres de Ramon Aguilar i Moré, Montserrat Gudiol, José Royo i Emília Xargay, entre altres artistes, que constituí el Llegat Galí, del qual ell mateix fou conservador. Com a literat intervingué en el premi Juan Boscán i fou conseller de l'Instituto de Cultura Hispánica. Propietari d'una impremta, el 1951 inicià la revista i col·lecció catalana Atzavara, de la qual va ser fundador i editor. Se'n van publicar un total de 28 volums. Com a poeta ha publicat El ruiseñor y el alba (1943), Tannkas del somni (1952), Atzavara (1953), Oración por la paz (1953), Poemes (1957) i Carta a Gerta (2003). La seva poesia respon a un delicat postsimbolisme. Va obtenir el Premi Ciutat de Barcelona en la modalitat de poesia el 1964 amb el poema «És de vegades que gira sobre la punta del peu».
L'any 1990 va fer una donació dun centenar d'obres a l'ajuntament de Palamós, xifra que s'incrementà fins a duplicar-la i que conformen l'anomenat «Llegat Francesc Galí», embrió d'un museu esdevenidor.

## Referències

* 1 2 3 4 «Francesc Galí i Duffour». Gran Enciclopèdia Catalana. Barcelona: Grup Enciclopèdia Catalana.
* 1 2 3 Palos, Santi «La familia terrassense de Francesc Galí i Duffour». Diari de Terrassa, 25-09-2015 [Consulta: 15 octubre 2019].
* 1 2 «Francesc Galí i Duffour». Diccionari de la literatura catalana. Barcelona: Grup Enciclopèdia Catalana. [Consulta: 15 octubre 2019].
* ↑ «Muere a los 87 años el crítico de arte y poeta Francesc Galí». La Vanguardia, 21-01-2006 [Consulta: 15 octubre 2019].
* 1 2 «2006: Mor el crític d'art Francesc Galí». Cugat Media. [Consulta: 15 octubre 2019].
# Pseudobagrus kyphus

Pseudobagrus kyphus és una espècie de peix de la família dels bàgrids i de l'ordre dels siluriformes.

## Morfologia

Els mascles poden assolir els 7,3 cm de longitud total.

## Distribució geogràfica

Es troba a la Xina i al Vietnam.

## Referències

* ↑ Bleeker P. 1859. Enumeratio specierum piscium hucusque in Archipelago indico observatarum, adjectis habitationibus citationibusque, ubi descriptiones earum recentiores reperiuntur, nec non speciebus Musei Bleekeriani Bengalensibus, Japonicis, Capensibus Tasmanicisque. Acta Soc. Sci. Indo-Neerl. v. 6. i-xxxvi + 1-276.
* ↑ BioLib (anglès)
* ↑ Watanabe, K., C.-G. Zhang i Y.-H. Zhao 2002. Redescription of the East Asian bagrid catfish, Pseudobagrus kyphus Mai, 1978, and a new record from China. Ichthyol. Res. 49(4):384-388.
* 1 2 FishBase (anglès)

## Bibliografia

* Burgess, W.E. 1989. An atlas of freshwater and marine catfishes. A preliminary survey of the Siluriformes. T.F.H. Publications, Inc., Neptune City (Nova Jersey, Estats Units). 784 p.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Mai, D. Y. 1978. Identification of the fresh-water fishes of North Viet Nam. Hanoi, Scientific & Technology, Publisher. Identification of the fresh-water fishes of North Vietnam. v. 1: 1-340, Pls. 1-48.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Amor y sexo (Safo '63)

Amor y sexo (Safo '63), és una pel·lícula mexicana del 1964 protagonitzada por María Félix i Julio Alemán, i dirigida per Luis Alcoriza. Es va estrenar a Mèxic el 14 de maig de 1964. Està basada en la novel·la Safo, de l'escriptor francès Alphonse Daudet.

## Argument

Diana (María Félix) és una dona madura amb una vida plena d'aventures romàntiques, que viu una vida de prostitució i drogues en els cercles de l'alta societat mexicana. Diana s'enamora de Raúl (Julio Alemán), un home deu anys més jove. El gran secret de Diana és un antic amant, al qual cada setmana visita a la presó. Aviat, la vida i el passat de Diana seran un turment per a Raúl.

## Repartiment

* María Félix: Diana
* Julio Alemán: Raúl Solana
* Julio Aldama: Mauricio
* Augusto Benedico: Carlos
* José Gálvez: Llicenciat Miguel Gaudal
* Laura Garcés: Laura
* Fernando Luján: «Gallina»
* Rogelio Guerra: Intern

## Comentaris

És l'única pel·lícula on la diva mexicana María Félix realitza un nu parcial, mostrant breument el pit.

## Referències

* ↑ Amor y Sexo (Safo '63) al web del Festival de Morelia
* ↑ El desnudo de María Félix en "Amor y sexo", de10.com
# Sharon (Dakota del Nord)

Sharon és una població dels Estats Units a l'estat de Dakota del Nord. Segons el cens del 2000 tenia 109 habitants.

## Demografia

Segons el cens del 2000, Sharon tenia 109 habitants, 57 habitatges, i 29 famílies. La densitat de població era de 27,3 hab./km².
Dels 57 habitatges en un 15,8% hi vivien nens de menys de 18 anys, en un 50,9% hi vivien parelles casades, en un 1,8% dones solteres, i en un 47,4% no eren unitats familiars. En el 45,6% dels habitatges hi vivien persones soles el 22,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,91 i el nombre mitjà de persones que vivien en cada família era de 2,7.
Per edats la població es repartia de la següent manera: un 16,5% tenia menys de 18 anys, un 5,5% entre 18 i 24, un 15,6% entre 25 i 44, un 33% de 45 a 60 i un 29,4% 65 anys o més.
L'edat mediana era de 51 anys. Per cada 100 dones de 18 o més anys hi havia 127,5 homes.
La renda mediana per habitatge era de 24.583 $ i la renda mediana per família de 43.125 $. Els homes tenien una renda mediana de 27.500 $ mentre que les dones 18.750 $. La renda per capita de la població era de 19.818 $. Cap de les famílies i el 7,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sharon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Sharon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Mercè Bayona i Codina

Mercè Bayona i Codina (Els Hostalets d'en Bas, 3 de juliol de 1903 - Cogolls, 30 de setembre de 1972) fou una poetessa catalana nascuda als Hostalets d'en Bas, concretament a la casa del Carbonell. Va començar a estudiar Magisteri a Tarragona, però deixà la carrera. Casada, va viure sempre amb els fills a la masia pairal del seu marit, la Pruenca de Cogolls.
Va començar a escriure poesia quan tenia disset anys i ho va fer fins als darrers dies de la seva vida, però la seva etapa més intensa va de l'any 1923 al 1927. Amb els seus versos va cantar la senzillesa de la terra i dels boscos que la voltaven. Té publicades poesies al setmanari olotí La tradició Catalana i a l'antologia Les cinc branques. Va morir a Cogolls, el 30 de setembre de 1972.
Als anys 90 es van impulsar uns premis de poesia, investigació i recerca juvenil amb el seu nom, que es lliuraven durant les Festes de la Santa Espina de Les Planes d’Hostoles.

## Referències

* 1 2 3 «Recordant a Mercè Bayona i Codina». Ajuntament de La Vall d'en Bas, 08-03-2017. [Consulta: 30 maig 2023].
* ↑ Ramilo, Carme «Concepció Carreras, Maria Merce Devesa, Rosa Sacrest i Mercè Bayona, la poetització del paisatge olotí». Revista de Girona, 223, març - abril 2004, p. 60-70 [Consulta: 9 gener 2014].
* ↑ Les cinc branques: poesia femenina catalana. 1. ed. Barcelona: Albert i Corp, 1975. ISBN 84-400-8407-2.
# Jordan Pruitt

Jordan Lynne Pruitt (nascuda el 19 de maig de 1991 a Loganville, Geòrgia) és una cantautora de música pop i el seu segell discogràfica és Hollywood Records.

## Carrera

Pruitt va començar cantant en cors d'esglésies, on el seu pare era el director. Ja escrivia cançons cristianes als 9 anys i va cantar molts anys en el cor d'Atlanta. Va ser descoberta als 13 anys per un productor a Franklin, Tennessee. Molt aviat va ser redescoberta pel canal Disney Channel. El seu single debut va ser "Outside Looking In," que va aparèixer en la pel·lícula original de Disney Channel, Read It and Weep. Aquesta cançó va ser tan popular que va aparèixer en l'àlbum, Girl Next. Després una altra cançó seva, "We Are Family" va aparèixer en la pel·lícula, Air Buddies i el seu últim single, "Jump to the Rhythm" va aparèixer en la pel·lícula original de Disney Channel, Jump In! protagonitzada per Corbin Bleu. El seu àlbum debut, No Ordinary Girl, va ser llançat el 6 de febrer de 2007. L'àlbum va debutar en la llista Billboard 200, en el número #64. Amb 14,000 còpies venudes en només una setmana. Actualment es troba gravant el seu tercer àlbum d'estudi. El mes d'abril de 2011, Jordan va donar a conèixer el seu primer single del seu tercer àlbum.

## Discografia
### Àlbums

* Informació
* No Ordinary Girl
* Llançat: 6 de febrer de 2007 (US)
* Discogràfica: Hollywood Records
* Posicions: #64 US Billboard 200
* Permission To Fly
* Llançat: 22 de juliol de 2008 (US)
* Discogràfica: Hollywood Records

## Enllaços externs

* My Space Oficial (anglès)
* Youtube Oficial
* Jordan Pruitt fansite Arxivat 2011-02-08 a Wayback Machine.
# Punt de mira

Punt de mira (títol original en anglès, Hot Seat) és una pel·lícula de thriller d'acció estatunidenca del 2022 dirigida i produïda per James Cullen Bressack. És protagonitzada per Kevin Dillon i Mel Gibson. S'ha doblat i subtitulat al català.
La pel·lícula es va estrenar en una selecció de cinemes, en digital i sota demanda l'1 de juliol de 2022.

## Premissa

Un criminal anònim posa una bomba sota la cadira d'un exhacker i l'obliga a entrar en institucions bancàries d'alt nivell.

## Repartiment

* Kevin Dillon com a Orlando
* Mel Gibson com a Wallace
* Shannen Doherty com a Connelly
* Michael Welch com a Enzo
* Sam Asghari com a Sgt Tobias
* Eddie Steeples com a Jackson
* Lydia Hull com a Kim
* Anna Harr com a Zoey
* Kate Katzman com a Ava

## Producció

Punt de mira és un thriller d'acció escrit per Collin Watts i Leon Langford. Forma part d'un acord a llarg termini entre Grindstone Entertainment (empresa subsidiària de Lionsgate Films) i Emmett/Furla Oasis. La pel·lícula es va anunciar el 15 d'octubre de 2021, com la tercera col·laboració entre l'actor Mel Gibson i els productors Randall Emmett i George Furla. El rodatge va tenir lloc a Las Cruces.

## Referències

* ↑ «Hot Seat». Goita què fan, ara!. [Consulta: 17 juliol 2024].
* ↑ Mahler, Matthew. «Exclusive: James Cullen Bressack Talks Directing Mel Gibson and Kevin Dillon in Hot Seat». MovieWeb, July 3, 2022. [Consulta: July 5, 2022].
* ↑ Fleming, Mike Jr. «Mel Gibson To Star In Action Thriller Hot Seat». Deadline Hollywood, October 15, 2021. [Consulta: October 26, 2021].
* ↑ Bieri, Kate. «Mel Gibson to star in new thriller being filmed in downtown Las Cruces». KVIA-TV, November 1, 2021. [Consulta: February 1, 2022].
# Alembon

Alembon és un municipi francès, situat al departament del Pas de Calais i a la regió dels Alts de França. L'any 1999 tenia 395 habitants.

## Situació

Alembon es troba al nord del departament del Pas de Calais, a prop de Sanghen i Hermelinghen.

## Administració

Alembon es troba al cantó de Guînes, que al seu torn forma part del districte de Calais. L'alcalde de la ciutat és Daniel Jouglet (2001-2008).

## Vegeu també

* Llista de municipis del Pas de Calais

## Enllaços externs

* Alembon al lloc web de l'INSEE Arxivat 2007-03-13 a Wayback Machine.